Document ID: /roh_data/filtered/fineweb-2-filterrobots_roh.jsonl.gz/44148

Negozier, cur cha la prontezza exista. Fer valair sieus drets, cur cha la prontezza da negozier mauncha.
advocat
Mail.
MLaw UZH Ramiro Pedretti
Zieva cha’l Samedrin vaiva absolt sieu stüdi da la giurisprudenza a l’Universited da Turich, è’l gnieu activ dal 2014 scu advocat a San Murezzan ed assista daspö lo a cliaints privats, impraisas e vschinaunchas, e que in chosas da dret da fabrica, transacziuns d’immobiglias, impostas pauschelas, dret da contrat, dret civil e processuel penel, dret da societeds, dret reel, dret da respunsabilted civila e dret administrativ.
Ramiro Pedretti, naschieu dal 1987, ho dal 2012 glivro sieu stüdi da la giurisprudenza a l’Universited da Turich cul Master of Law UZH e s’ho acquisto dal 2014 la patenta d’advocat dal chantun Turich.
Zieva il stüdi ho Ramiro Pedretti lavuro per ün’advocatura zürigaisa, specialiseda i’l dret da fabrica, scu eir per ün’advocatura bernaisa, specialiseda i’l dret d’informatica e telecomunicaziun. Il praticum per survgnir la patenta d’advocat ho’l absolt in ün’advocatura zürigaisa, specialiseda i’l dret processuel, aunz cu cumanzer la lavur d’advocat ill’advocatura Zinsli Nater Ganzoni a San Murezzan. L’an 2019 ho el, insembel cun Riet Ganzoni, fundo l’advocatura e notariat Ganzoni & Pedretti SA a San Murezzan.
Ramiro Pedretti discuorra e scriva curraintamaing tudas-ch, inglais, rumauntsch e taliaun. El es commember da la Federaziun grischuna e svizra d’advocats. Sper sia lavur es el sto dal 2017 al 2018 commember da la cumischiun da gestiun da la vschinauncha da San Murezzan. Impü es el commember da la suprastanza dal PLD da San Murezzan, commember da la suprastanza da la Societed da chatscha da San Murezzan e daspö ils 1. schner 2019 es el in uffizi scu cusglier cumünel da la vschinauncha da San Murezzan.